Na temelju članka 55. Statuta Grada Koprivnice ("Glasnik Grada Koprivnice" broj 4/09, 1/12, 1/13 i 3/13 – pročišćeni tekst) gradonačelnik Grada Koprivnice dana 23. studenog 2017. godine, donio je

**ZAKLJUČAK**

**o Božićnom darivanju djece s područja Grada Koprivnice**

**I.**

 Grad Koprivnica financira organizirano Božićno darivanje djece rođene od 2002. godine do 2017. godine, koja ispunjavaju jedan od slijedećih uvjeta:

* ako su djeca smještena u udomiteljskim obiteljima na području Grada Koprivnice;
* ako su djeca korisnika zajamčene minimalne naknade s prebivalištem na području Grada Koprivnice;
* ako su djeca oba nezaposlena roditelja s prebivalištem na području Grada Koprivnice;
* ako su djeca umirovljenika s prebivalištem na području Grada Koprivnice;
* ako su djeca poljoprivrednika s prebivalištem na području Grada Koprivnice.

**II.**

Božićno darivanje iz točke I. ovog Zaključka, realizirat će Društvo „Naša djeca“ Koprivnica,

podjelom darova u vrijednosti od 250,00 kn po djetetu.

 Grad Koprivnica i Društvo „Naša djeca“ Koprivnica sklopiti će Ugovor o suradnji kojim će regulirati međusobna prava i obveze, a vezano za realizaciju božićnog darivanja djece s područja Grada Koprivnice.

**III.**

Financijska sredstva za realizaciju Božićnog darivanja iz točke I. ovog Zaključka, teretit će Proračun Grada Koprivnice za 2017. godinu, redni broj: 3470, broj konta: 3812-Tekuće donacije u naravi.

KLASA: 402-01/17-01/0235

URBROJ: 2137/01-04/3-17-3

Koprivnica, 23.11.2017.

 GRADONAČELNIK:

 Mišel Jakšić, dipl. oec.

**OBRAZLOŽENJE**

 Grad Koprivnica će i ove godine financirati organizirano Božićno darivanje djece čiji roditelji nisu u radnom odnosu i koja nemaju priliku organizirano dobiti dječji dar povodom Božićnih blagdana.

Darivanje se odnosi na djecu rođenu od 2002. godine do 2017. godine, smještenu u udomiteljskim obiteljima na području Grada Koprivnice, djecu korisnika zajamčene minimalne naknade, oba nezaposlena roditelja, te umirovljenika i poljoprivrednika s prebivalištem na području Grada Koprivnice.

Podjelu darova u vrijednosti od 250,00 kn po djetetu organizirat će Društvo „Naša djeca“ Koprivnica.

Obzirom na navedeno, predlaže se donošenje Zaključka o Božićnom darivanju djece s područja Grada Koprivnice.

 Nositelj izrade i predlagatelj akta:

 Upravni odjel za društvene djelatnosti

 i europske poslove

 Pročelnik:

 Darko Ledinski, prof.